স্থানীয় বাসিন্দাদের অভিমত, সংগঠন হিসেবে এ আসনে আওয়ামী লীগের রয়েছে সুদৃঢ় ভিত্তি ও সংহত অবস্থান। প্রয়াত প্রেসিডেন্ট জিল্লুর রহমানের হাত ধরে এখানে আওয়ামী লীগের রাজনীতি বিকশিত হয়। এছাড়া তাঁর সহধর্মিণী একুশে আগস্টের গ্রেনেড হামলায় নিহত আইভী রহমানের অনন্য ভূমিকায় এখানে শক্ত গণভিত্তি পায় দলটি। দলীয় এই অবস্থান এবং পারিবারিক ঐতিহ্য রাজনীতিতে এগিয়ে নিয়ে গেছে নাজমুল হাসান পাপনকে। পিতার সুবিশাল অনুগত কর্মীবাহিনী সহজ করে দিয়েছে তার রাজনীতির গতিপথ।